b'\n_START_ARTICLE_\nS\xc4\x83lard, Bihor\n_START_SECTION_\nAmplasare\n_START_PARAGRAPH_\nDe-o parte \xc8\x99i de alta a r\xc3\xa2ului Barc\xc4\x83u la distan\xc8\x9ba de 27 km de Oradea.\n_START_SECTION_\nIstoric\n_START_PARAGRAPH_\nLocalitatea S\xc4\x83lard este a\xc8\x99ezat\xc4\x83 pe malul st\xc3\xa2ng al Barc\xc4\x83ului, de mai bine de 1000 de ani. _NEWLINE_Numele l-a primit, probabil, de la un mare conducator de osti (Zalard). _NEWLINE_\xc3\x8entre anii 1291-1294 este pomenit\xc4\x83 ca \xe2\x80\x9eVilla Zalard\xe2\x80\x9d. _NEWLINE_Pal, fiul lui Ecs, a construit Cetatea Adrian la \xc3\xaenceputul secolului al XIII-lea. Aceast\xc4\x83 cetate a fost, p\xc3\xa2na \xc3\xaen secolul al XV-lea, cetatea \xe2\x80\x9enobililor rebeli\xe2\x80\x9d. _NEWLINE_Regele Sigismund a donat \xc3\xaen anul 1395 S\xc4\x83lardul \xc8\x99i Cetatea Adrian familiei nobililor Csaky. Fam. Csaky a construit o biseric\xc4\x83 si o m\xc4\x83n\xc4\x83stire, unde au fost adu\xc8\x99i c\xc4\x83lug\xc4\x83ri franciscani. Biserica mai exista si azi. Pe peretii bisericii (\xc3\xaen prezent reformat\xc4\x83-calvin\xc4\x83) se mai vad \xc3\xaenc\xc4\x83 fresce din secolul al XV-lea. Reforma confesional\xc4\x83 din 1558 a schimbat starea lucrurilor de p\xc3\xa2na atunci, prin scindarea familiei Csaky \xc3\xaen dou\xc4\x83. S\xc4\x83lardul a devenit localitate protestant\xc4\x83 (reformat\xc4\x83-calvin\xc4\x83). _NEWLINE_Dup\xc4\x83 fam. Csaky, \xc3\xaen a doua jumatate a secolului al XIX-lea, ajunge \xc3\xaen posesia familiei de nobili Csernovits, apoi a familiilor Toth, Barcs, Topercel etc., ale caror mo\xc8\x99ii au fost \xc3\xaempar\xc8\x9bite cu ocazia reformei agrare postbelice. _NEWLINE_Localitatea de\xc8\x9bine din timpuri stravechi dreptul de a organiza pie\xc8\x9bi \xc8\x99i a avut si rang de ora\xc8\x99 p\xc3\xa2n\xc4\x83 \xc3\xaen anii 1700. _NEWLINE_\xc3\x8en timpul navalirii otomane (sub Pa\xc8\x99a Seldi), majoritatea populatiei a fost ucisa. Cu toate acestea, \xc3\xaen 1665 a avut deja 600 de locuitori. _NEWLINE_La \xc3\xaenceputul secolului al XX-lea \xc3\xaen localitate au existat urmatoarele confesiuni: reformat\xc4\x83-calvin\xc4\x83, greco-catolic\xc4\x83, romano-catolic\xc4\x83, mozaic\xc4\x83 \xc8\x99i baptist\xc4\x83. _NEWLINE_Dupa anul 1918 a crescut numarul ortodoc\xc8\x99ilor, care p\xc3\xa2na atunci au fost \xc3\xaentr-un numar mic.\n_START_SECTION_\nDate economice\n_START_PARAGRAPH_\nLocalitatea este favorizat\xc4\x83 de apropierea de viitoarea Autostrad\xc4\x83 Transilvania.'